Mina วง TWICE ขึ้นแท่นแบรนด์แอมบาสเดอร์คนล่าสุดของ FENDI
.
Mina แห่งวง TWICE ขึ้นแท่นเป็นแบรนด์แอมบาสเดอร์คนล่าสุดของแบรนด์ลักชัวรีสัญชาติอิตาลีอย่าง FENDI อย่างเป็นทางการแล้ว
.
FENDI ประกาศแต่งตั้ง Mina ไอดอลสาวสัญชาติญี่ปุ่นเป็นแบรนด์แอมบาสเดอร์คนล่าสุดผ่านโซเชียลมีเดีย โดยโพสต์วิดีโอ Mina ในลุคสบายๆ แต่ยังคงความเรียบหรู ซึ่งได้นำเสนอกระเป๋า Peekaboo Soft Small รุ่นใหม่หลากหลายแบบ และเธอยังเผยความสวยสดใสแบบที่เหล่า ONCE หลงรักผ่านวิดีโอนี้ด้วย
.
FENDI เขียนข้อความว่า “FENDI ยินดีต้อนรับ #FENDIAmbassador คนใหม่อย่าง Mina ในโอกาสนี้เธอได้ถ่ายแบบกับกระเป๋า Peekaboo Soft Small รุ่นใหม่ที่เดบิวต์ครั้งแรกบนรันเวย์คอลเล็กชัน #FENDISS25 ซึ่งเป็นการตอกย้ำถึงการนำเสนอกระเป๋ารุ่นไอคอนิกด้วยมุมมองแบบใหม่ล่าสุด โดยเป็นการผสมผสานเอกลักษณ์อันไร้ซึ่งกาลเวลา เข้ากับความทุ่มเทด้านงานฝีมือของแบรนด์ในซิลูเอตที่ใช้งานได้อย่างหลากหลายแบบ”
.
ก่อนหน้านี้ Mina เคยเข้าร่วมชมแฟชั่นโชว์ของ FENDI คอลเล็กชัน Haute Couture Spring/Summer 2024 ที่งาน Paris Haute Couture Week มาแล้วเมื่อเดือนมกราคม 2024 ซึ่งการปรากฏตัวในลุคจาก FENDI ของเธอได้ดึงดูดความสนใจจากสื่อและแฟนๆ ไม่น้อย สำหรับคนดังจากวงการบันเทิงเกาหลีใต้ที่เป็นแบรนด์แอมบาสเดอร์ของ FENDI ก็มีทั้ง Lee Min Ho, Song Hye Kyo, ZICO, Yujin วง IVE และ YUQI วง (G)I-DLE
.
เรื่อง: พิมพ์ คำภีร์
ภาพ: FENDI
.
#Mina
#TWICE
#FENDI
#TheStandardPop